Болашаққа бағдар: рухани жаңғыру «Туған жер» бағдарламасы аясында

«Салт-дәстүр білгірі» тақырыбындағы тәрбие сағаты

**Сабақтың тақырыбы:** «Салт-дәстүр білгірі»

**Сабақтың мақсаты:** 1) Оқушыларға қазақ халқының салт-дәстүрлері мен әдет-

ғұрпының тәрбиелік мәнін ұғынады. Баланың бойына

адамгершілік қасиеттері қалыптасады. Халық өнегесін

үйренеді

2) Ата-анамен тығыз байланыс жасау арқылы ортақ

тәрбиеге жұмылдырылады.  
**Сабақтың көрнекілігі:** Қазақ ауылының көрінісі бейнеленген сюжетті

суреттер. Нақыл сөздер.  
**Сабақтың түрі:** Саяхат сабақ  
**Сабақтың әдісі:** Топпен жұмыс, көрсету, түсіндіру, әңгімелеу, сұрақ - жауап.  
**Пәнаралық байланыс:** Әдебиет, тарих.  
  
**Сабақтың барысы:**  
*І. Кіріспе бөлім.*  
а) Ұйымдастыру кезеңі.  
б) Сабаққа дайындығын қадағалау.  
*ІІ. Негізгі бөлім.*

*а) Мұғалімнің сөзі*  
-Туғаннан соң адам боп,  
Білімсізден жаман жоқ.  
Ел дәстүрін білмесең,  
Жұрт айтады надан деп.

-Бауырласқан тәніміз,  
Бұзылмаған салтымыз,  
Кең даланың ежелгі  
Қазақ деген халқымыз.  
Өзге ұлттай біздің де  
Бар дәстүр мен салтымыз.

ә) *Оқушылардан салт – дәстүр, әдет – ғұрып туралы білімдерін тереңдету үшін ойын арқылы сұраққа жауап беру.*

* Ендеше оқушылар керуенімізді бастамай тұрып алдымен киіз үй туралы не білеміз, соны біле кетейік.  
  1. Киіз үйдің жабдықтарын атаңдар?  
  2. Киіз үй неше қанатты болады?  
  3. Кереге дегеніміз не?  
  4. Уық дегеніміз не?  
  5. Шаңырақ дегеніміз не?

б) *Саяхатқа шығу.* Киіз үйдегі сұрақтарға жауап беру арқылы жылжып «Салт дәстүр білгірі» ауылына саяхатқа барамыз. Бәріміз саяхаттан қалмай керуенімізбен саяхаттау үшін мына конверттердегі тапсырмаларда орындауымыз керек. Ал, ендеше керуенімізге барайық. 1киіз үйдің сұрағын оқиын.  
**1 - аялдама.** «Сөздің басы сәлем»  
- Амандасу қай халықтың болмасын мәдениетінің алғашқы беташары. Қазақ халқында да амандасу мен жөн сұрасудың өзіндік дәстүрлері бар, осы жайында не айтуға болады?  
(Екі қазақ кездесе қалғанда жасы кішісі жасы үлкеніне «Ассаламағалейкум!» деп бірінші болып [сәлем](https://kk.wikipedia.org/w/index.php?title=%D0%A1%D3%99%D0%BB%D0%B5%D0%BC&action=edit&redlink=1) береді. Жасы үлкен кісі оған «Уағалайкумассалам!» деп жауап қатады. Тек содан кейін ғана егжей-тегжейлі аман-саулық сұрасады. Бұлай [сәлемдесу](https://kk.wikipedia.org/wiki/%D0%A1%D3%99%D0%BB%D0%B5%D0%BC%D0%B4%D0%B5%D1%81%D1%83) бірін-бірі тіпті танымайтын адамдар үшін де міндетті болып саналады).  
**2 - аялдама.** «Кісі күту - қонақжайлылық»  
- Құдайы қонақ дегеніміз кімдер?  
- Мейман қонақ дегеніміз кімдер?

(- Халқымыз «Қонақ келсе қоң етін кесіп беретін қонақпыз» - деп бекер айтпаған. Қонақ келсе шабылып қаламыз. Ертеде әрбір жолаушы кез келген қазақ үйінен қонақ асын жеп кететін болған. Ертеде Алаш хан деген хан бар дүние мүлкін, малын тең төрт бөлікке бөлген екен, үш бөлігін үш баласы - Ұлы жүз, орта жүз, кіші жүзге беріп төртінші бөлігін қонақ сыбағасы болсын деп, үшеуінің ортақ меншігіне қалдырыпты. Қазақтарда үйіне келген кез келген [адамға](https://kk.wikipedia.org/wiki/%D0%90%D0%B4%D0%B0%D0%BC) міндетті түрде тегін қонақасы беру, оған жайлы төсек-орын салып, қондырып жіберу әдет-ғұрпы ежелден орын алды. Егер үй иесі [қонаққа](https://kk.wikipedia.org/wiki/%D2%9A%D0%BE%D0%BD%D0%B0%D2%9B) ондай [құрмет](https://kk.wikipedia.org/wiki/%D2%9A%D2%B1%D1%80%D0%BC%D0%B5%D1%82) көрсетудің дәстүрлі әдет-ғұрпынан бас тартса, әлгі бейтаныс жолаушы үй иесінің үстінен биге барып, шағым айтуға [құқықты](https://kk.wikipedia.org/wiki/%D2%9A%D2%B1%D2%9B%D1%8B%D2%9B) болған. Ал би қонақжайлылық әдет-ғұрыпты бұзған үй иесіне ат-тон айып салатын. Әдетте мұндай келеңсіз [оқиға](https://kk.wikipedia.org/wiki/%D0%9E%D2%9B%D0%B8%D2%93%D0%B0) қазақ арасында өте сирек ұшырасқан).

**3 – аялдама.** «Қонақ кәделер жасау»  
- Халқымыз үйіне келген қонақтарын қалай күткен?

(Қонақтарды үйге кіргіземіз, қолдарына жылы су құйып, астына таза жұмсақ төсек салып, астың дәмін алдына қойып жағдайын жасап жылы жерге төсек салып береміз. Қонақ кәделер жасап өнерлерімізді көрсетеміз. Мысалы ән, би).

**4 – аялдама.** «Ұлттық ойындар»  
- Халқымыздың қандай ұлттық ойындарын білеміз?

(Арқан тартыс, Алтыбақан, Қыз қуу, Көкпар, Алтын сақа, Ақ сүйек т. б)  
  
**5 - аялдама.** «Қазақтың ұлттық тағамдары»  
- Халқымыздың қандай ұлттық тағамдарын білесіңдер?

(Ет асу, Қазы, Ірімшік, Жент, Қымыз, құрт т. б)  
  
**6- аялдама.** Бала шыр етіп дүниеге келгеннен бастап, үлкен азамат болып, қартайғанға дейінгі халқымыздың дәстүрлі той мерекелерін атаңдар?  
/Ат қою, Бесікке салу, Қырқынан шығару, Тұсау кесу, Сүндет той, Тілашар/  
**(Азан шақырып, Қамат айтып нәрестеге ат қою.** Қазақтар осы бір салтанатты рәсімге ерекше мән береді. Балаға соған ұқсасын деген оймен атақты адамдардың атын қоюға, әдемі, мағыналы аттар беруге тырысады.

**Бесікке салу.**Үшінші немесе бесінші күні, яғни нәрестенің кіндігі түскеннен кейін нәрестені бесікке салу. Бесік – қасиетті, киелі, құтты мүлік, сәбидің алтын ұясы болып саналады. Жаңа туған баланы бесікке салу да халқымыз үшін елеулі дәстүрлердің бірі.  
**Қырқынан шығару.** Қырқыншы күні «қырқынан шықты» салт өткізіледі. Ыдысқа қырық қасық су құйып, жиналғандар тілек айтып, баланы шомылдырады. Баланың тырнағы мен шашын бірінші рет алады. Қырқынан шығаруды ғалымдар дәлелдеп, мағынасы бар, дұрыс шара деп мақұлдаған.  
**Тұсаукесер.** Бала енді тәй-тәй басқанда жасалады. Ол үшін арнайы ала жіп дайындалады. Сол жіппен баланың аяғын кәдімгідей тұсап, өткір пышақпен төменнен жоғары қарай, атасы, әкесі немесе ата-анасы ұнатқан адамға кестіреді. Тұсауы кесілген баланың алдына 8 түрлі зат (қамшы, домбыра, кітап т.б.) қояды, бала қай затты ұстаса, соған қарап өскенде кім болатынын болжайды, сосын қолынан ұстап тез жүгіртеді, шашу шашылады.  
**Сүндетке отырғызу.** Ер бала туғаннан 40 күннен кейін, 1, 3, 5 және 7 жасқа толғанда оны сүндетке отырғызу рәсімі өткізіледі. Сүндет тойына қонақтар шақырылады, мүмкіндігіне қарай ат шаптырылып, спорт жарыстары өткізіледі.  
**Ашамайға мінгізу**. Балаға 5-7 жасқа келгенде ат сыйлап, қолына салтанатты түрде қамшы береді. Сосын атты ерттеп, баланы отырғызады, оған жігіт болғанын түсіндіреді. Бұл баланың рухын көтеріп, жауапкершілікті сезінуге көмектеседі. Қыз балаға тұлым қою, шолпы тағу, құлақ тесу рәсімдері өткізіліп, қызша киіндіріледі. Осындай салтанатты сәтте атасы немересіне бата беріп, әжесі шашу шашады, сыйлықтар, тәтті тағамдар береді. Балаларға бәйге ұйымдастырып, көкпар тартқызған, ересектер шағын той жасайды.  
**Тоқым қағу.** Тоқым қағу баланың туған үйден бірінші жолға шығуына арналған той. Өз бетінше атқа отыруды үйренген бала, туған үйінен алғаш рет алысқа шығады. Оның ата-анасы баласының бірінші рет жолға шығуын ғана емес, үйге аман-есен оралуын да атап өту үшін мал сойып, той жасаған. Бұл тойға ақсақалдарды шақырып бата береді.  Қонақтар домбыра тартып, ән шырқап, айтыс ұйымдастырып, түрлі ойындар ойнап, көңіл көтереді.  
**Тілашар.** Бала білім алу үшін мектепке барады. Бұл күні баланы ерекше жақсы киіндіріп, мектепке қажетті құралдар ұсынады және шағын той жасайды. Бұл той «тілашар» деп аталады. Үлкендер жағы балаға бата беріп, тілектер айтады. Баланың жаңа заттарына байғазы береді. Тәрбиенің мұндай әдісі балаға оған үміт артылғанын, өзінің ержеткенін, ол үшін жаңа әлемнің есігі ашылғанын сезінуге мүмкіндік береді.  
**Бата беру.** Қазақ халқында той тойлап, тамақ ішіліп болғасын, ас қайырып, бата беру әдет-ғұрпы кеңінен етек алды. Онда бата беруші адам өзгелерге ізгі жақсылық, табыс тілейді. Батаны жасы үлкен адам немесе жолы үлкен қонақ беруі тиіс. Бата беруші Алла тағаладан бақытты өмір, материалдық байлық, әрбір істе табысты болуын тілейді. Бата екі қолды ілгері қарай жоғары созып, екі алақанды екі иықтың тұсына, өзінің жүзіне қарата бұрып тұрып беріледі. Бата беру «әумин» деген сөзбен аяқталады. Қандай да болсын бір іске кірісерде, дастарқаннан дәм татуға отырғанда немесе жол жүріп, алыс сапарға аттанарда ақсақалдардан бата алатын болған. Бата шаңырақ көтеріп, жеке үй-жай болғандарға да беріледі. Өздерінің балаларына атақты кісілерден, құрметті қонақтардан бата алып қалуға тырысқан).  
**7 – аялдама. –Базарлық, байғазы, сарқыт, сәлемдеме, сүйінші жайында не білеміз?**  
(Алыс [сапардан](https://kk.wikipedia.org/wiki/%D0%A1%D0%B0%D0%BF%D0%B0%D1%80) немесе жәрмеңкеден қайтып оралған адам өзінің жақын туыстары мен көршілеріне әр түрлі [сыйлықтар](https://kk.wikipedia.org/wiki/%D0%A1%D1%8B%D0%B9%D0%BB%D1%8B%D2%9B" \o "Сыйлық) - ***базарлық***ала келетін.

Егер кімде-кім әлдебір жаңа [киім](https://kk.wikipedia.org/wiki/%D0%9A%D0%B8%D1%96%D0%BC" \o "Киім) кие қалса, бағалы затқа ие болса, оған жақын туыстарының, дос-жарандарының ***байғазы беру*** әдет-ғұрпы болған.

Әйелдер үйде қалған [балалары](https://kk.wikipedia.org/wiki/%D0%91%D0%B0%D0%BB%D0%B0) мен жақындарына [мереке](https://kk.wikipedia.org/wiki/%D0%9C%D0%B5%D1%80%D0%B5%D0%BA%D0%B5)-[тойларда](https://kk.wikipedia.org/wiki/%D0%A2%D0%BE%D0%B9) болған жерлерінен[***сарқыт***](https://kk.wikipedia.org/wiki/%D0%A1%D0%B0%D1%80%D2%9B%D1%8B%D1%82) ала келетін. Мұның өзі, бір жағыман, тағамға деген [құрметті](https://kk.wikipedia.org/wiki/%D2%9A%D2%B1%D1%80%D0%BC%D0%B5%D1%82) білдірсе, екінші жағынан, болып өткен мереке тойлардан үйде қалғандардың да [дәм](https://kk.wikipedia.org/wiki/%D0%94%D3%99%D0%BC" \o "Дәм) татып, қатысты болғанын сезінуге тәрбиелейді.

Қазақтарда көптен бері көрмеген жақын-туыстарына қымбат бағалы заттардан, әдемі естелік [бұйымдардан](https://kk.wikipedia.org/wiki/%D0%91%D2%B1%D0%B9%D1%8B%D0%BC), [қазы-қарта](https://kk.wikipedia.org/w/index.php?title=%D2%9A%D0%B0%D0%B7%D1%8B-%D2%9B%D0%B0%D1%80%D1%82%D0%B0&action=edit&redlink=1), мүшелі жіліктерден, сүр еттерден[***сәлемдеме***](https://kk.wikipedia.org/wiki/%D0%A1%D3%99%D0%BB%D0%B5%D0%BC%D0%B4%D0%B5%D0%BC%D0%B5) беріп жіберу әдет-ғұрпы да болған. Сәлемдемені алған жақ шын ниетімен разы болып, ізгі батасын беретін. Базарлықтар мен сыйлықтарды туған-туыстар, дос-жарандар мен көрші-қоландар өзара бөлісетін.

Дала тұрғындары бір-біріне қуанышты [хабар](https://kk.wikipedia.org/wiki/%D0%A5%D0%B0%D0%B1%D0%B0%D1%80) жеткізгенде ***сүйінші***сұрайтын [әдет-ғұрып](https://kk.wikipedia.org/w/index.php?title=%D3%98%D0%B4%D0%B5%D1%82-%D2%93%D2%B1%D1%80%D1%8B%D0%BF&action=edit&redlink=1) та болған. Қуанышты хабар жеткізген адамға жақсы сыйлық жасалатын).

**Сабақты қорытындылау**

Сабаққа қатысқан әр топ оқушыларына марапаттар тапсырылады.